கேள்வி: அரக்கோணம் வட்டம் பற்றி விளக்கவும்.
பதில்:  அரக்கோணம் வட்டம் என்பது தமிழ்நாடு 28 நவம்பர் 2019 அன்று நிறுவப்பட்ட இராணிப்பேட்டை மாவட்டம் 4 தாலுகா ஒன்றாகும். இந்த வட்டத்தின் வட்டாட்சியர் அலுவலகம் அரக்கோணம் நகரத்தில் உள்ளது. இந்த வட்டத்தின் கீழ் அரக்கோணம் (தெற்கு), அரக்கோணம் (வடக்கு), பள்ளூர் மற்றும் பாராஞ்சி ஊராட்சி எனும் 4 உள்வட்டம், 68 வருவாய் கிராமம் உள்ளன.[https://cdn.s3waas.gov.in/s31651cf0d2f737d7adeab84d339dbabd3/uploads/2018/06/2018062951.pdf இவ்வட்டத்தின் வருவாய் கிராமங்கள்]அரக்கோணம் ஊராட்சி ஒன்றியம் இவ்வட்டத்தில் உள்ளது.
கேள்வி: அரக்கோணம் வட்டம் - மக்கள்தொகை பரம்பல் என்பது என்ன?
பதில்: இந்திய மக்கள் தொகை கணக்கெடுப்பு, 2011 இவ்வட்டத்தின் மக்கள்தொகை 504,026 ஆகும். அதில் 251,905 ஆண்களும், 252,121 பெண்களும் உள்ளனர். 122,251 குடும்பங்கள் கொண்ட இவ்வட்ட மக்கள்தொகையில் 69.4% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 77.96% மற்றும்பாலின விகிதம் 1,000 ஆண்களுக்கு, 1,001 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 54,498 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 951 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 144,469 மற்றும் 7,680 ஆகவுள்ளனர். மக்கள்தொகையில் இந்து சமயம் 93.28%, இசுலாமியர்கள் 3.29% , கிறித்தவர்கள் 3.14% மற்றும் பிறர் 0.29% ஆகவுள்ளனர்.[https://www.censusindia.co.in/subdistrict/arakonam-taluka-vellore-tamil-nadu-5715 அரக்கோணம் வட்டத்தின் மக்கள்தொகை பரம்பல்]